
Projekteerimistingimuste määramine

(Narva linn, Progress Plus AÜ, Külvi tn. 52 põlenud üksikelamu rekonstrueerimiseks, ümber- ja juurdeehituseks ning piirde ja katusealuse püstitamiseks)
1.  ASJAOLUD JA MENETLUSE KÄIK

10.02.2009 a. härra Viktor Popov taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Narva linnas, Progress Plus AÜ, Kulvi tn. 52 põlenud üksikelamu rekonstrueerimiseks, ümber-ja juurdeehituseks ning piirde ja katusealuse püstitamiseks ehitusprojekti koostamiseks. Narva linnas, Progress Plus AÜ, Külvi tn. 52 kinnistu pindalaga  1 108m² on elamumaa.
2. ÕIGUSLIKUD JÄRELDUSED

2.1 Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

2.2 Planeerimisseaduse § 3  lõike 2 punktile 2 kohaselt  detailplaneeringu koostamine on kohustuslik linnades olemasolevate hoonete, välja arvatud üksikelamu, suvila ja aiamaja ning nende kõrvalhooned, maapealsest kubatuurist üle 33 protsendi suuruse laiendamise ja selle ehitusprojekti koostamise aluseks. Seoses millega kohalik omavalitsus võib lubada ilma detailplaneeringut koostamata rekonstrueerimise ehitusprojekti koostamist.

2.3 Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
3. OTSUS
3.1  Määrata projekteerimistingimused Narva linn, Progress Plus AÜ, Külvi tn. 52 põlenud üksikelamu rekonstrueerimise, ümber-ja juurdeehituse ning piirde ja katusealuse püstitamise  ehitusprojekti koostamiseks ilma detailplaneeringut koostamata järgnevalt:
	3.1.1 ÜLDANDMED



	3.1.1.1  Tellija
	Viktor Popov
Puškini  9-22    20309    Narva linn

	3.1.1.2  Asukoht,

           algandmed                                         
	Narva linn, Progress Plus AÜ, Külvi tn. 52
Krundi pindala  1 108 m²
Maakasutuse sihtotstarve: elamumaa 

	3.1.1.3  Projekteerimistingimused on kehtivad 2 aastat alates korralduse jõustumisest.              

	3.1.1.4  Projekteerimistingimuste koostamise alus     

3.1.1.4.1 Projekteerimistingimuste 10.02.09.a taotlus nr. 274/1-12      

                Viktor Popov - krundi omanik 
3.1.1.4.2 Ehitusseadus, Planeerimisseadus, Narva linna ehitusmäärus

3.1.1.4.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on põlenud üksikelamu rekonstrueerimine, ümber-ja juurdeehituse ning piirde ja katusealuse püstitamine ilma detailplaneeringut teostamata.

	3. 3 ÜLDNÕUDED




3.3.1   Projekti koostamisel juhinduda Eestis kehtivatest seadustest, standarditest,
           normdokumentidest ja juhenditest, sealhulgas:
         - EVS 812-7:2008 Ehitiste tuleohutus. Osa 7: ehitistele esitatava põhinõude, 

           tuleohutusnõude tagamine projekteerimise ja ehitamise käigus;
- Narva Linnavolikogu 30.11.2006.a. kinnitatud määrus nr.48 „Narva linna ehitusmäärus”;

- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti
   seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti
 ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri 27.12.2002.a. kehtestatud määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri 24.12.2002.a. kehtestatud määrus nr 69 „Ehitise tehniliste andmete loetelu“.

3.3.2   Projekti koostamisel kasutada tõest tehnovõrkudega digitaalset geodeetilist krundi

           alusplaani täpsusega M 1:500, mis on kooskõlastatud peageodeedi poolt.

3.3.3   Projekt (selle osad) peab olema koostatud või kontrollitud projekteerimises pädeva

           vastutava spetsialisti poolt (Ehitusseadus §18 lõige 4 punkt 1).

3.3.4   Projekt peab olema heaks kiidetud kõigil seadusega ettenähtud juhtudel.

3.3.5   Väljastatud projekteerimistingimused lisada projekti kausta.

3.3.6   Esitada projekti nimetus vastavalt projekteerimistingimustele.

3.3.7   Esitada Arhitektuuriametile eskiisprojekt heakskiidu saamiseks. Eskiisprojekt koostada

           kooskõlas Eesti Standardiga EVS 811:2006 „Hoone ehitusprojekt”.

3.3.8   Projekti koosseisus esitada originaalkooskõlastused.

3.3.9   Esitada Arhitektuuri- ja Linnaplaneerimise Ametile kooskõlastamiseks ehitusprojekt

           vähemalt kahes identselt komplekteeritud eksemplaris. Narva linna ehitusmääruse § 24

           kohaselt nõutakse ehitusloa saamiseks põhiprojekti.

3.2.10 Juhul, kui hoonet kasutatakse elamiseks rohkem, kui 4 kuud aastas, siis tuleb esitada

           projekti koosseisus (projekti osana) hoone vastavus energiatõhususe miinimumnõuetele.
	3.4 ARHITEKTUURSED JA LINNAEHITUSLIKUD TINGIMUSED


3.4.1   Ehitiste arv krundil 1: rekonstrueeritav eramu (reg. kood 118003357), 

           lammutatav vana majandusehitis; piirde ja katusealuse püstitamine.
3.4.2   Ehitusala:  mitte ületada väljakujunenud ehitusjoont.
3.4.3   Määrata hoonete kasutusaeg aastas.
3.4.4   Krundi maksimaalne täisehitus: 30 % (arvutus näidata asendiplaanil).
3.4.5   Lubatud suurim üksikelamu kõrgus: kuni 9,0 m planeeritud maapinnast. 
3.4.6   Rekonstrueeritava eramu korruste arv: 1 + mansardkorrus.

3.4.7   Lubatud suurim katusealune kõrgus: kuni 5,0 m planeeritud maapinnast.
3.4.8   Vajadusel maja fassaadide soojustamine: vastavalt soojustehnilistele arvutustele. 

3.4.9   Arhitektuur: kaasaegne, esteetiline, piirkonna elukvaliteeti parandav. Aiamaja ja

            kõrvalhoone arhitektuur ja välisviimistlus peavad harmoneeruma teineteisega. Kujunev
            kompleks peab moodustama professionaalselt lahendatud arhitektuurse terviku. 

3.4.10  Katusekalle: lamekatus või viilkatus. Lamekatuse juures soovitavalt kasutada

            katuseterrassi. Hea arhitektuurse lahenduse puhul võimalikud ka muud lahendused. 
3.4.11  Katusekatte materjal: tuldtõkestav, vastavalt ehitusmaterjalide ja-toodete terviseohutuse
            nõuetele. Mitte kasutada asbesti sisaldavaid materjale.
3.4.12  Välisviimistlus: kasutada ajas kestvaid kvaliteetmaterjale (laudis, kivi, krohv jne). Mitte

            kasutada plekki ja plastikmaterjale. Värvilahendus sobitada naaberkinnistutega. Esitada
            vähemalt 2 värvilahendust parima tulemuse saavutamiseks. Välisviimistluse ja
            värvilahenduse pass esitada projekti koosseisus. Palkmajade projekteerimise korral

            vooderdada hoone vooderdusmaterjaliga.

3.4.13  Siseviimistlus: vajadusel lahendada eraldi projekti osana.

3.4.14  Olemasoleva hoone lammutamine: näidatakse lammutustööde

            järjekord ja vajadusel tarindite ajutise toestamise moodused; näidatakse lammutatavate

            materjalide ligikaudsed kogused, eraldi materjalide kaupa; näidatakse lammutusmaterjali

            kasutamise ja jäätmete paigutamise kohad. 
3.4.15  Piirded ja parkimiskohad: lahendada krundi piirides.

3.4.16  Piirded: lahendada piire kõrgusega 1,5 m sobilikuna  piirkonna miljöösse ning

            hoonega kooskõlas olevaks. Piire peab olema ažuurne. Piirde tüüp: dekoratiivpiire koos
            kaunistavate elementidega, võrkpiire, aiapaneelid jne. Esitada piirde vaade ja tehnilised

            näitajad (rajatise ehitisalune pind, kõrgus, pikkus). Esitada kooskõlastamiseks piirde

            eskiislahendus.

3.4.17  Kruntidevaheliste piirde rekonstrueerimine on lubatud vaid naaberkruntide omanike

            nõusoleku alusel (Asjaõigusseadus §151. piirirajatis). 
3.4.18  Haljastus: põhimõtteline kujunduslik-funktsionaalne lahendus näidata asendiplaanil.
            Kõvakattega pind ei tohi protsentuaalselt ületada haljastatavat pinda.

3.4.19  Teed ja juurdepääsud: kõvakate, teekattekivid, teekatteplaadid, murukivi või puistkate. 

3.4.20  Jäätmekäitlus: lahendada projekti mahus, näidates asendiplaanil, prügikonteiner

            soovitavalt piirata dekoratiivsete elementidega.

3.4.21  Välisvalgustus: lahendada sissepääsudel.
3.4.22  Asendiplaan: näidata tänava ehitusjoon ja hoonestuse asukohad, ehitiste mõõtmed,

            kaugus lähimate piiride ja ehitisteni, tehnovõrgud, pinnakatted, lammutatavad ehitised,

            lahendada väljasõit krundilt, anda parkimise lahendus.

3.4.23  Projekti koosseisus esitada lisaks: 
    - elumaja inventeerimisplaan,

    - põrandate plaan ja lõiked,

    - uute seinte spetsifikatsioon ja lõiked,

    - avade täitmise plaan,

    - värvivaated koos värvikoodidega,

    - akende ja uste eksplikatsioon,

    - teekatete põhimõttelõiked,

    - keskkonnakaitsemeetmed ja tuleohutusmeetmed jne.

	3.5 INSENERTEHNILISED ERITINGIMUSED



3.5.1   Hoone siseruumide tehnosüsteemide projekteerimine: vajadusel esitada insener-tehnilised

           osad Eesti Standardiga ettenähtud mahus, vastavalt ehitusprojekti staadiumile.

3.5.2   Hoone varustamine välisvõrkudega: vajadusel esitada välistrasside tööprojektid. Kasutada

           eraldi kausta (tiitelleht, seletuskiri, trassi plaan, montaaži skeem, sõlmed, materjalide

           tellimisspetsifikatsioon, pikiprofiil, katete taastamine jne.) Eriosadele taotleda tehnilised

           tingimused ja projektid kooskõlastada vastavate võrguvaldajatega.

	3.6 EHITUSPROJEKTI KOOSKÕLASTUSED




3.6.1    Ida-Eesti Päästekeskuse Narva Keskkomando.

3.6.2    Naaberkinnistute omanikud ( kruntidevahelised piirded).

3.6.3    Narva Linnavalitsuse Arhitektuuri- ja Linnaplaneerimise Amet.

	4. RAKENDUSSÄTTED




4.1    Korraldus jõustub teatavakstegemisest.

4.2    Korralduse võib vaidlustada Tartu Halduskohtu Jõhvi kohtumajas 30 päeva jooksul arvates

         korralduse  teatavakstegemisest.

Linnasekretär


